4. การวิจัยและพัฒนา

บริษัทฯ ตระหนักถึงความสำคัญของการพัฒนาตนเองอย่างไม่สิ้นสุด
เพื่อให้สามารถสนองตอบความต้องการของผู้บริโภคได้ดีที่สุด
และมีความสามารถรับมือกับการแข่งขันในอนาคตได้ จึงปรับปรุงประสิทธิภาพการดำเนินงาน
โดยได้มีการทดสอบความคิดใหม่ ๆ การพัฒนาเครื่องมือช่วยงาน การพัฒนาระบบการทำงาน
การวัดและประเมินผล ตลอดจนการปรับปรุงอย่างต่อเนื่องในด้านต่างๆ ดังนี้

1.  การปรับปรุงโครงสร้างพื้นฐานด้านสารสนเทศ บริษัทฯ
    ได้ลงทุนอย่างต่อเนื่องในการพัฒนาระบบคอมพิวเตอร์ทั้งด้านฮาร์ดแวร์
    และซอฟต์แวร์ของทั้งองค์กร โดยเฉพาะอย่างยิ่งตั้งแต่กลางปี พ.ศ. 2543 เป็นต้นมา
    เพื่อลดขั้นตอน และเพิ่มความเร็วในการสื่อสารระหว่างหน่วยงาน
    และระหว่างพนักงานที่เกี่ยวข้องกัน นอกจากนั้น ตั้งแต่กลางปี พ.ศ.2545
    ได้ทำการจัดซื้อระบบสารสนเทศใหม่ทั้งระบบ โดยมอบหมายให้ บริษัท ดีลอยท์ ทู้ช โธมัทสุ
    ไชยยศ จำกัด เป็นผู้ดำเนินการปรับปรุงซอฟต์แวร์ และติดตั้ง
    พร้อมทั้งเตรียมการออกแบบและติดตั้งระบบสื่อสารระหว่างสาขา และสำนักงานใหญ่
    เพื่อให้สามารถปรับปรุงการทำงานในส่วนต่างๆ อย่างมีประสิทธิภาพมากขึ้น
    มีความเชื่อถือได้สูงขึ้น และเพิ่มขีดความสามารถในการให้บริการได้ดีขึ้น ระบบสารสนเทศ
    และระบบการติดต่อสื่อสารใหม่นี้ ได้เริ่ม ทยอยติดตั้งและใช้งานมาตั้งแต่ต้นปี 2546
    แต่การปรับปรุงซอฟต์แวร์ล่าช้ากว่าที่กำหนดไว้มาก
    ล่าสุดคาดว่าจะเสร็จสมบูรณ์ได้ในราวปลายปี 2548

2.  การปรับปรุงระบบการจัดการ และการพัฒนาพนักงาน บริษัทฯ
    ได้พัฒนาหลักสูตรการฝึกอบรมพนักงานในระดับต่างๆ เพื่อให้ทำงานได้ดีขึ้น
    และให้มีความสุขในการทำงานมากขึ้น และจัดการฝึกอบรมต่อเนื่องมาโดยตลอด

  นอกจากนั้น บริษัทฯ ได้พยายามพัฒนาระบบงานเพื่อขอ ISO 9001 : 2000
  กับทุกหน่วยงานของบริษัทฯ ทั้งหมด เพื่อให้เป็นจุดเริ่มต้นของการทบทวนระบบงานทั้งหมด
  การพัฒนาความมีส่วนร่วมของพนักงาน และให้ได้คุณภาพของการให้บริการที่ดีขึ้นเรื่อยๆ
  ที่สำคัญที่สุด คือ บริษัทฯ ได้นำเอาเครื่องมือทางการจัดการที่สำคัญ เช่น Balanced
  Scorecard มาเชื่อมโยงเข้าขณะทำ ISO เพื่อพัฒนาระบบงาน และเครื่องชี้วัดต่างๆ
  ให้นำไปสู่ความเป็นเลิศในแต่ละกระบวนการที่สำคัญต่อการอยู่รอด การเติบโต การแข่งขัน
  และการให้บริการที่จะทำให้ลูกค้าและคู่ค้าประทับใจ เพื่อให้แน่ใจว่าบริษัทฯ จะสามารถรักษา
  และพัฒนาความเป็นผู้นำในแต่ละธุรกิจที่บริษัทฯ ดำเนินงานอยู่ ได้อย่างต่อเนื่องในระยะยาว

3.  ด้านผลิตภัณฑ์ บริษัทฯ พัฒนา ศึกษา และทดลอง เพื่อหาสื่อ หรือกลุ่มผลิตภัณฑ์ใหม่ๆ
    ที่จะมีบทบาทในการให้ความรู้แก่คนไทยในอนาคต และก้าวทันกับวิทยาการของยุคโลกาภิวัฒน์
    เพื่อตอบสนองความต้องการของผู้บริโภคทั้งที่รู้ชัดเจน หรือเป็นความต้องการที่ซ่อนตัวอยู่

4.  ด้านการขยายสาขา และพัฒนารูปแบบการบริหารพื้นที่ขายในรูปแบบต่างๆ กัน บริษัทฯ ศึกษา
    และทดสอบความเป็นไปได้ของการเปิดสาขาในรูปแบบต่างๆ ด้วยส่วนผสมของสินค้า
    และบริการต่างๆ กัน ในทำเลต่างๆ กัน รวมถึงการพัฒนาการบริหารพื้นที่ขายใหม่ๆ
    อย่างต่อเนื่อง โดยร่วมมือกับพันธมิตรทางธุรกิจ ที่เป็นเจ้าของพื้นที่ และเจ้าของสินค้า
    เพื่อให้สอดคล้องกับความต้องการของผู้บริโภคให้มากที่สุด ขณะเดียวกัน
    ก็ต้องการให้ผู้บริโภคได้รับความสะดวกในการซื้อมากที่สุด
    โดยมุ่งที่จะกระตุ้นตลาดหนังสือทั้งกรุงเทพฯ และต่างจังหวัด

5.  ด้านการสื่อสารกับกลุ่มเป้าหมาย และระบบอินเทอร์เน็ต ตั้งแต่ปี พ.ศ. 2542 เป็นต้นมา
    บริษัทฯ ตั้งหน่วยงานขึ้นมาโดยเฉพาะ เพื่อพัฒนาเวบไซต์ www.se-ed.com ขึ้นมา
    และการให้บริการฟรีอีเมล์ ฟรีโฮสติ้ง ในชื่อของ se-ed.net
    ขึ้นมาเพื่อใช้เป็นเครื่องมือที่สำคัญในอนาคตในการสื่อสารกับกลุ่มลูกค้าเป้าหมาย
    การขยายฐานลูกค้า การเพิ่มบริการใหม่ๆ และรองรับระบบการซื้อขาย
    และการให้บริการต่างๆ ผ่านทางอินเทอร์เน็ต และอินทราเน็ตในอนาคต
    โดยขณะนี้อยู่ในระหว่างการพัฒนาระบบงานที่เกี่ยวข้อง นอกจากนี้ ตั้งแต่ต้นปีพ.ศ. 2544
    บริษัทฯ เริ่มผลิตรายการโทรทัศน์ชื่อ Book Variety ซึ่งขณะนี้ออกอากาศทาง TTV 1
    Nation Channel เป็นอีกช่องทางหนึ่งในการสื่อสารกับกลุ่มเป้าหมาย